CELEX: 62008CA0145
Language: el
Date: 2010-05-06 00:00:00
Title: Συνεκδικασθείσες υποθέσεις C-145/08 και C-149/08: Απόφαση του Δικαστηρίου (τέταρτο τμήμα) της 6ης Μαΐου 2010 [αιτήσεις του Συμβουλίου της Επικρατείας (Ελλάδα) για την έκδοση προδικαστικής αποφάσεως] — Κλαμπ Οτέλ Λουτράκι ΑΕ, Αθηναϊκή Τεχνική ΑΕ, Ευάγγελος Μαρινάκης κατά Εθνικού Συμβουλίου Ραδιοτηλεόρασης, Υπουργού Επικρατείας (C-145/08) και Άκτωρ Ανώνυμη Τεχνική Εταιρεία (Άκτωρ ATE) κατά Εθνικού Συμβουλίου Ραδιοτηλεόρασης (C-149/08) (Οδηγία 92/50/ΕΟΚ — Δημόσιες συμβάσεις υπηρεσιών — Παραχωρήσεις υπηρεσιών — Μικτή σύμβαση — Σύμβαση περιλαμβάνουσα τη μεταβίβαση πακέτου μετοχών δημοσίας επιχειρήσεως καζίνο — Σύμβαση με την οποία η αναθέτουσα αρχή αναθέτει στον ανάδοχο τη διαχείριση της επιχειρήσεως καζίνο και την υλοποίηση σχεδίου εκσυγχρονισμού και αναπτύξεως των χώρων του καθώς και διαμορφώσεως του περιβάλλοντος υπαίθριου χώρου — Οδηγία 89/665/ΕΟΚ — Απόφαση της αναθέτουσας αρχής — Αποτελεσματικά και ταχέα ένδικα βοηθήματα — Εθνικοί δικονομικοί κανόνες — Προϋπόθεση για τη χορήγηση αποζημιώσεως — Προηγούμενη ακύρωση της παράνομης πράξεως ή παραλείψεως ή αναγνώριση της ακυρότητάς τους από το αρμόδιο δικαστήριο — Μέλη κοινοπραξίας που συμμετέσχε σε διαδικασία συνάψεως δημοσίας συμβάσεως — Απόφαση ληφθείσα στο πλαίσιο της διαδικασίας αυτής από αρχή άλλη από την αναθέτουσα αρχή — Προσφυγή ασκηθείσα από μεμονωμένα μέλη της κοινοπραξίας — Παραδεκτό)

3.7.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 179/2
            
         Απόφαση του Δικαστηρίου (τέταρτο τμήμα) της 6ης Μαΐου 2010 [αιτήσεις του Συμβουλίου της Επικρατείας (Ελλάδα) για την έκδοση προδικαστικής αποφάσεως] — Κλαμπ Οτέλ Λουτράκι ΑΕ, Αθηναϊκή Τεχνική ΑΕ, Ευάγγελος Μαρινάκης κατά Εθνικού Συμβουλίου Ραδιοτηλεόρασης, Υπουργού Επικρατείας (C-145/08) και Άκτωρ Ανώνυμη Τεχνική Εταιρεία (Άκτωρ ATE) κατά Εθνικού Συμβουλίου Ραδιοτηλεόρασης (C-149/08)
   (Συνεκδικασθείσες υποθέσεις C-145/08 και C-149/08) (1)
   
   (Οδηγία 92/50/ΕΟΚ - Δημόσιες συμβάσεις υπηρεσιών - Παραχωρήσεις υπηρεσιών - Μικτή σύμβαση - Σύμβαση περιλαμβάνουσα τη μεταβίβαση πακέτου μετοχών δημοσίας επιχειρήσεως καζίνο - Σύμβαση με την οποία η αναθέτουσα αρχή αναθέτει στον ανάδοχο τη διαχείριση της επιχειρήσεως καζίνο και την υλοποίηση σχεδίου εκσυγχρονισμού και αναπτύξεως των χώρων του καθώς και διαμορφώσεως του περιβάλλοντος υπαίθριου χώρου - Οδηγία 89/665/ΕΟΚ - Απόφαση της αναθέτουσας αρχής - Αποτελεσματικά και ταχέα ένδικα βοηθήματα - Εθνικοί δικονομικοί κανόνες - Προϋπόθεση για τη χορήγηση αποζημιώσεως - Προηγούμενη ακύρωση της παράνομης πράξεως ή παραλείψεως ή αναγνώριση της ακυρότητάς τους από το αρμόδιο δικαστήριο - Μέλη κοινοπραξίας που συμμετέσχε σε διαδικασία συνάψεως δημοσίας συμβάσεως - Απόφαση ληφθείσα στο πλαίσιο της διαδικασίας αυτής από αρχή άλλη από την αναθέτουσα αρχή - Προσφυγή ασκηθείσα από μεμονωμένα μέλη της κοινοπραξίας - Παραδεκτό)
   2010/C 179/02
   Γλώσσα διαδικασίας: η ελληνική
   
      Αιτούν δικαστήριο
   
   Συμβούλιο της Επικρατείας
   
      Διάδικοι στην υπόθεση της κύριας δίκης
   
   Κλαμπ Οτέλ Λουτράκι ΑΕ, Αθηναϊκή Τεχνική ΑΕ, Ευάγγελος Μαρινάκης
   
      κατά
   
   Εθνικού Συμβουλίου Ραδιοτηλεόρασης, Υπουργού Επικρατείας,
   
      παρισταμένων των: Athens Resort Casino AE Συμμετοχών, Ελλάκτωρ AE, πρώην Ελληνική Τεχνοδομική ΤΕΒ ΑΕ, Regency Entertainment Ψυχαγωγική και Τουριστική ΑΕ, πρώην Hyatt Regency Ξενοδοχειακή και Τουριστική (Ελλάς) ΑΕ, Λεωνίδα Μπόμπολα (C-145/08)
   και
   Άκτωρ Ανώνυμη Τεχνική Εταιρεία (Άκτωρ ATE)
   
      κατά
   
   Εθνικού Συμβουλίου Ραδιοτηλεόρασης,
   
      παρισταμένης της: Μηχανική ΑΕ (C-149/08),
   
      Αντικείμενο
   
   Αίτηση για την έκδοση προδικαστικής αποφάσεως — Συμβούλιο της Επικρατείας — Ερμηνεία των άρθρων 3, παράγραφος 2, 9, 14 και 16 της οδηγίας 92/50/ΕΟΚ του Συμβουλίου, της 18ης Ιουνίου 1992, για τον συντονισμό των διαδικασιών σύναψης δημόσιων συμβάσεων υπηρεσιών (ΕΕ L 209, σ. 1) — Πεδίο εφαρμογής — Σύμβαση μικτής μορφής, η οποία περιλαμβάνει σύμβαση πωλήσεως μετοχών και σύμβαση παραχωρήσεως υπηρεσιών — Ερμηνεία των άρθρων 1, παράγραφος 3, και 2 της οδηγίας 89/665/ΕΟΚ του Συμβουλίου, της 21ης Δεκεμβρίου 1989, για τον συντονισμό των νομοθετικών, κανονιστικών και διοικητικών διατάξεων περί της εφαρμογής των διαδικασιών προσφυγής στον τομέα της σύναψης συμβάσεων κρατικών προμηθειών και δημοσίων έργων (ΕΕ L 665, σ. 33) — Εθνική κανονιστική ρύθμιση δυνάμει της οποίας μεμονωμένα μέλη μιας μη διαθέτουσας νομική προσωπικότητα κοινοπραξίας που υπέβαλε προσφορά δεν δικαιούνται να ασκούν ένδικα βοηθήματα κατά των πράξεων που εκδίδονται στο πλαίσιο της διαδικασίας συνάψεως της συμβάσεως
   
      Διατακτικό
   
   
               1)
            
            
               Μικτή σύμβαση της οποίας το κύριο αντικείμενο συνίσταται στην εκ μέρους επιχειρήσεως απόκτηση του 49 % του κεφαλαίου δημοσίας επιχειρήσεως και της οποίας το –αρρήκτως συνδεδεμένο με το κύριο αυτό αντικείμενο– παρεπόμενο αντικείμενο αφορά την παροχή υπηρεσιών και την εκτέλεση έργων δεν εμπίπτει, στο σύνολό της, στο πεδίο εφαρμογής των οδηγιών περί δημοσίων συμβάσεων.
            
         
               2)
            
            
               Το δίκαιο της Ένωσης, και ειδικότερα το δικαίωμα σε αποτελεσματική δικαστική προστασία, δεν επιτρέπει εθνική ρύθμιση, όπως η επίδικη στην κύρια δίκη, ερμηνευόμενη υπό την έννοια ότι μεμονωμένα μέλη κοινοπραξίας που υπέβαλε προσφορά στο πλαίσιο διαδικασίας συνάψεως δημοσίας συμβάσεως δεν έχουν τη δυνατότητα να ζητήσουν την αποκατάσταση της ζημίας που υπέστησαν ατομικώς από απόφαση εκδοθείσα όχι από την αναθέτουσα αλλά από διαφορετική αρχή, εμπλεκόμενη στη διαδικασία αυτή σύμφωνα με τους εφαρμοστέους εθνικούς κανόνες, και η οποία απόφαση είναι ικανή να επηρεάσει την εξέλιξη της διαδικασίας αυτής.
            
         
      (1)  ΕΕ C 142 της 7.6.2008.